Pink Friday 2
Pink Friday 2 – penktasis Trinidado ir Tobago kilmės atlikėjos Nicki Minaj studijinis albumas, išleistas 2023 m. gruodžio 8 d. Tai – pirmasis atlikėjos albumas per penkerius metus, taip pat – debiutinio įrašo „Pink Friday“ tęsinys. Jam pristatyti išleisti du singlai: „Super Freaky Girl“ ir „Last Time I Saw You“, o dainas kartu atlieka tokie atlikėjai, kaip J. Cole, Rihanna, Lil Wayne, Drake ir kiti. Albumas susilaukė daugiausia teigiamų kritikų įvertinimų ir buvo komerciškai sėkmingas. JAV per pirmąją savaitę parduota per 228 tūkstančius kopijų ir albumas debiutavo pirmojoje „Billboard 200“ reitingo vietoje, tapdamas trečiuoju atlikėjos įrašu, pasiekusiu šią viršūnę. 2024 m. kovo mėnesio duomenimis, JAV parduota per milijoną kopijų ir albumas tapęs platininiu. „Pink Friday 2“ taip pat pasiekė aukštas daugelio kitų šalių reitingų vietas, tarp jų – ir trečiąją Jungtinėje Karalystėje ir 42–ąją Lietuvoje.